भास्कर संवाददाता | पोकरण (आंचलिक)
भास्कर संवाददाता | पोकरण (आंचलिक)
उपखंडक्षेत्र के भणियाणा, फलसूंड, राजमथाई, सांकड़ा के मुख्य मार्ग पर अवैध रूप से खड़े वाहनों के कारण दुकानदारों आमजन को परेशानी हो रही है। क्षेत्र के मुख्य मार्ग पर वाहन चालकों तथा ठेला चालकों द्वारा अपने ठेलों को बेतरतीब तरीके से खड़ा करने के कारण दिन भर यातायात व्यवस्था लडख़ड़ाई रहती है। जिसके चलते आमजन को कठिनाइयों का सामना करना पड़ रहा है। बस चालकों द्वारा बीच सड़क पर बस रोक देने के कारण आने जाने वाले वाहन चालकों को कई घंटे तक इंतजार करना पड़ रहा है।
यातायातव्यवस्था बिगड़ने के कारण आमजन परेशान : उपखंडक्षेत्र के कई गांवों में बस स्टैंड नहीं होने के कारण ठेला चालकों एवं दुकानदारों द्वारा मुख्य मार्ग पर ठेला खड़ा कर देने के कारण हर समय दुर्घटना की संभावना बनी रहती है। बेतरतीब तरीके से खड़े वाहनों के कारण छोटा-मोटा वाहन भी वहां से मुश्किल से गुजर पा रहा है। कई बार वाहन आमने सामने जाने के कारण वाहन चालक आपस में लड़ाई झगड़ा करने पर उतारू हो जाते हैं। जिसके चलते जाम की स्थिति हो जाती है। सड़क मार्ग पर ठेला चालकों द्वारा अवैध रूप से ठेला खड़ा कर देने के कारण आने जाने लोगों को तकलीफों का सामना करना पड़ रहा है।
npi_Deva npi_Deva hin_Deva hin_Deva